בן אפלק

בנג'מין (בן) גיזה אפלק (באנגלית: Benjamin Geza "Ben" Affleck; נולד ב-15 באוגוסט 1972) הוא שחקן וקולנוען אמריקאי, זוכה שני פרסי אוסקר ושלושה פרסי גלובוס הזהב.

 ביוגרפיה 
אפלק נולד בברקלי, קליפורניה שבארצות הברית. משפחתו עברה לקיימברידג' שבמסצ'וסטס כשהיה קטן, והוריו התגרשו ב-1984, כשהיה בן 12. אחיו הצעיר של אפלק הוא השחקן קייסי אפלק. אפלק גדל בקיימברידג' ולמד באוקסידנטל קולג' שבלוס אנג'לס, בבית ספר למשחק של לי מייג'ורס ובאוניברסיטת ורמונט.

כתלמיד בית הספר התיכון של Cambridge Rindge & Latin School פעל אפלק בהפקות תיאטרון וקיבל השראה מהמורה לדרמה גרי ספקה. הוא התיידד מקרוב עם הסטודנט העמית מאט דיימון, אותו הכיר מגיל שמונה. אף על פי שדיימון היה מבוגר בשנתיים, לזוג היו "אינטרסים זהים" ושניהם רצו להמשיך בקריירת משחק. הם נסעו יחד לניו יורק לאודישני משחק וחסכו כסף עבור כרטיסי רכבת וטיסה בחשבון בנק משותף. בעוד שאפלק זכה לציוני SAT גבוהים, הוא היה סטודנט לא ממוקד עם נוכחות ירודה. הוא בילה כמה חודשים בלימודי ספרדית באוניברסיטת ורמונט, שנבחרה בגלל קרבתה לחברתו דאז, אך עזב לאחר ששבר את הירך בזמן ששיחק כדורסל. בגיל 18 עבר ללוס אנג'לס, ולמד לימודי המזרח התיכון באוקסידנטל קולג' במשך שנה וחצי.

 קריירה 
פריצתו הגדולה של אפלק הייתה בסרט "סיפורו של ויל האנטינג" (1997). אפלק ודיימון, חברו הטוב, כתבו את תסריט הסרט ושיחקו בו, וזכו ביחד בפרס האוסקר ובפרס גלובוס הזהב על כתיבת התסריט. ביחד עם דיימון והמפיק כריס מור הקים אפלק את חברת הפקות Pearl Street Films, שדרכה הפיקו את סדרת התעודה "פרויקט גרינלייט" עבור רשת HBO.

בשנת 1998 הגיע אפלק למעמד של כוכב קולנוע בזכות הופעתו הראשית בשובר הקופות של מייקל ביי "ארמגדון" בתפקיד איי ג'יי, והמשנית בדרמה זוכת 7 פרסי האוסקר "שייקספיר מאוהב" בתפקיד השחקן נד אליין.
אפלק ידוע גם במשחק בסרטיו של הבמאי קווין סמית': הוא שיחק בכולם, חוץ מאשר ב"מוכרים בלבד".

הסרטים שבהם שיחק אפלק בתחילת שנות ה-2000, ביניהם "אהבה מחוץ לחוק", "צ'ק פתוח", "לשרוד את חג המולד", ו"ג'רזי גירל", סבלו מהכנסות נמוכות בקופות. בשנת 2006 שיחק בדרמה הביוגרפית "הוליוודלנד", בה גילם את דמותו של השחקן ג'ורג' ריבס. אפלק זכה על הופעתו בפרס השחקן הטוב ביותר של פסטיבל ונציה והיה מועמד לפרס גלובוס הזהב לתפקיד המשנה הטוב ביותר.

בשנת 2007 ביים אפלק את סרטו הראשון - "נראתה לאחרונה", שבו משחק אחיו, קייסי אפלק, בתפקיד הראשי.

בשנת 2012 ביים את הסרט "ארגו" ואף הופיע בו בתפקיד הראשי. הסרט זכה בפרס האוסקר לסרט הטוב ביותר ובפרס גלובוס הזהב בקטגוריית סרט הדרמה הטוב ביותר. אפלק זכה גם בפרס באפט"א לבמאי הטוב ביותר, ועל הופעתו בסרט בתפקיד סוכן ה-CIA טוני מנדז הוא הועמד לפרס השחקן הטוב ביותר בטקס.

בשנת 2014 שיחק בסרט נעלמת מותחן פסיכולוגי בבימויו של דייוויד פינצ'ר, המבוסס על ספר באותו שם מאת גיליאן פלין.

בשנת 2016 שיחק בסרט המתח "רואה החשבון". באותה שנה ביים את הסרט "חי את הלילה", דרמת פשע בה גם כיכב בתפקיד ראשי. הסרט יצא לאקרנים בדצמבר אותה שנה, ובישראל הוא יצא בינואר 2017. העלילה מתרחשת בתקופת היובש בארצות הברית, ומספרת את סיפורו של בחור צעיר שמורד באביו השוטר ומטפס בהדרגה בהיררכיה של עולם הפשע.

בשנת 2018 חזר לשתף פעולה עם מאט דיימון. השניים עובדים על סרט המספר על הונאה במשחק של מקדונלד'ס שאפלק יביים.

בשנת 2023 שיחק בסרט "אייר".

באטמן
באוגוסט 2013, אולפני האחים וורנר הכריזו רשמית על ליהוקו לתפקיד באטמן, בסרט ההמשך של "איש הפלדה" והוא גילם את הדמות בשלושה מסרטי היקום הקולנועי של DC: באטמן נגד סופרמן: שחר הצדק, ליגת הצדק (ובגרסת סניידר) וביחידת המתאבדים. אף שבפברואר 2019 הודיע כי לא ימשיך לגלם את הדמות, דווח כי הוא עשוי לחזור לגלם את הדמות בסרט אודות הפלאש, שיציאתו לאקרנים תוכננה לשנת 2022. לאחר "ליגת הצדק" נטען כי יופק סרט קולנוע על באטמן בכיכובו אך הסרט עבר שינויים רבים שבסופו של דבר הותירו אותו מחוץ להפקת הסרט. עם זאת, באפריל 2021, זמן קצר לאחר הפצת גרסת סניידר, הטוויטר התמלא בהאשטאג "#MakeTheBatFleckMovie" שבמסגרתו מעריצים של אפלק הביעו תמיכה בהפקת סרט באטמן נפרד בכיכובו של אפלק, בצעד שטרם זכה לתמיכת חברות ההפקה.

 חיים אישיים 
אפלק היה מאורס לשחקנית ג'ניפר לופז, והם היו אמורים להינשא ב-14 בספטמבר 2003, אך החתונה בוטלה כמה שעות לפני האירוע. הם נפרדו בינואר 2004. מעט לאחר מכן, השחקנית ג'ניפר גארנר, ששיחקה עם אפלק בסרט "דרדוויל", הייתה לבת זוגו, והשניים התארסו לאחר תשעה חודשים שבמהלכם לא נפגשו. במאי 2005 דווח שגארנר בהיריון, והזוג נישא ב-29 ביוני 2005 באיים הקאריביים. ב-1 בדצמבר 2005 נולדה בתם הראשונה. ב-6 בינואר 2009 נולדה בתם השנייה. ב-2012 נולד להם בן נוסף. 10 שנים בדיוק לאחר שנישאו, ב-30 ביוני 2015, הודיעו הזוג על גירושיהם. בשנת 2021 חזרו אפלק ולופז לצאת. ב-8 באפריל 2022 הודיעו השניים על אירוסיהם. ב-17 ביולי 2022 השניים התחתנו בלאס וגאס וג'ניפר לופז החליטה לאמץ את שם משפחתו של אפלק. באוגוסט 2024 פורסם כי לופז הגישה בקשה לגירושין מאפלק לאחר קצת יותר משנתיים של נישואין.

בשנת 2004, אפלק זכה באליפות פוקר במדינת קליפורניה, וקיבל את הפרס הראשון בסך 356,400 דולר, והעפיל לטורניר גמר הפוקר העולמי באותה שנה. הוא היה אחד מבין ידוענים רבים, יחד עם לאונרדו דיקפריו וטובי מגווייר, שהשתתף באליפויות פוקר. בשנת 2014 התבקש אפלק להימנע מלשחק בבלאק ג'ק במלון הארד רוק בלאס וגאס, לאחר שסדרת זכיות עוררה חשד כי הוא סופר קלפים. אפלק הכחיש שוב ושוב דיווחים בצהובונים על התמכרות להימורים.

באוקטובר 2017 טענה השחקנית הילרי ברטון כי אפלק הטריד אותה מינית בעת ראיון בשנת 2003. ברטון סיפרה כי בעוד השחקן מחבק אותה, הוא נגע בשדיה בצורה מגונה. זמן קצר לאחר מכן פרסם אפלק התנצלות פומבית וטען כי מעולם לא התכוון לפגוע בה מינית, וכי הדבר כנראה נעשה בתום לב.

בין מרץ 2020 לינואר 2021 ניהל מערכת יחסים עם השחקנית אנה דה ארמס. בהמשך 2021 חידש את הקשר הזוגי עם ג'ניפר לופז. ב-8 באפריל 2022 הודיעו השניים על אירוסיהם. ב-17 ביולי 2022 השניים התחתנו בלאס וגאס. ג'יי לו נרשמה במסמכים רשמיים כג'ניפר אפלק. באוגוסט 2024 פורסם כי לופז הגישה בקשה לגירושין מאפלק לאחר קצת יותר משנתיים של נישואין. הגשת הבקשה נעשתה ב-20 באוגוסט בבית המשפט העליון של מחוז לוס אנג'לס. תאריך ההפרדה הרשמי מצוין כ-26 באפריל.

אפלק תומך במלכ"ר בשם "A-T Children's Project". הוא אף תרם כסף לדמוקרטית אליזבת וורן במהלך מסע הבחירות שלה לסנאט של ארצות הברית, בחירות שהתקיימו בנובמבר 2012. אפלק ידוע כשחקן טקסס הולדם מקצוען, שהגיע לשולחן האחרון באליפות העולם בפוקר בלאס וגאס.

 פילמוגרפיה 
 סרטים 
+שנהסרטתפקידהערות1992זר במגרשצ'סטי סמית'באפי ציידת הערפדיםשחקן כדורסל1993רצחתי את אשתי הלסבית, תליתי אותה על וו של בשר ועכשיו יש לי חוזה לשלושה סרטים עם דיסניסרט קצר; במאיטריפ נעוריםפרד או'בניון1995עכברי הקניוןשאנון המילטוןגלורי דייזג'ק פרימן1997לרדוף אחרי איימיהולדן מק'נילעושים את זהגאנר קאסלמןסיפורו של ויל האנטינגצ'אקי סאליבןגם תסריטאי1998שייקספיר מאוהבנד אלייןפאנטומסהשריף ברייס האמונדארמגדוןאיי. ג'יי. פרוסט1999דוגמהבארטלביכוחו של הטבעבן הולמס200 סיגריותברמן2000סוד של אהבהבאדי אמארלמשחק הצבאיםרודי דאנקןחדר לחץג'ים יאנגיוסף נסיך החלומותיוסףדיבוב2001ג'יי ובוב השקט מכים שניתהולדן מק'ניל / עצמומפגש סוערלורנס בוואןפרל הארבוררייף מק'קולי2002קיץ גנובמפיקמשנים כיווןגווין באנקכל הפחדים כולםג'ק ראייןגלגל שלישימייקלגם מפיק בפועלמחרטה של גן עדןמפיק בפועל2003הקרב של שייקר הייטסדרדווילדרדוויל / מאט מורדוקאהבה מחוץ לחוקלארי ג'יגליצ'ק פתוחמייקל ג'נינגס2004לשרוד את חג המולדדרו לת׳אםג'רזי גירלאולי טרינקי2005אלקטרהדרדוויל / מאט מורדוקFeastמפיק בפועל2006להסתדר בחיים ולהישאר נשוי (אנ')ג'ק ג'יאמורומוכרים בלבד 2בחור מצמררהוליוודלנדג'ורג' ריבס (אנ')לחסל את האסג'ק דופרי2007נראתה לאחרונהבמאי ותסריטאי2008Gimme Shelterסרט דוקומנטרי; במאי2009הוא פשוט לא בקטע שלךניל ג'ונסשם המשחקסטיבן קולינסתמציתדין2010גנב עירונידאג מקרייגם במאי ותסריטאי2011קומפני מןבובי ווקר2012ארגואנתוני "טוני" מנדזגם במאי ומפיקאל הפלאניל2013ההימוראיוון בלוק2014נעלמתניק דאן2016באטמן נגד סופרמן: שחר הצדקברוס ויין / באטמןיחידת המתאבדיםברוס ויין / באטמןרואה החשבוןכריסטיאן וולףחי את הלילהג'ו קוגליןגם במאי, תסריטאי ומפיק2017Bending the Arcסרט דוקומנטרי; מפיק בפועלליגת הצדקברוס ויין / באטמןגם מפיק בפועל2019משולש הגבולותטום "זבוב אדום" דייוויסג'יי ובוב השקט מההתחלההולדן מק'ניל2020הדבר האחרון שהוא רצהטריט מוריסוןהדרך חזרהג'ק קנינגהם2021ליגת הצדק: גרסת סניידרברוס ויין / באטמןגם מפיק בפועלהדו-קרב האחרוןפייר ד'אלנסוןגם תסריטאי ומפיקמסבאה אומנתצ'רלי מגווייר2022מים עמוקיםויק ואן אלןמוכרים בלבד 3TBA2023הפלאשברוס ויין / באטמןאיירפיל נייטגם במאי, תסריטאי ומפיקהמהפנטהבלש רורק2024לא ניתן לעצירה (אנ')מפיקהמסיתיםמפיק2025רואה החשבון 2כריסטיאן וולףגם מפיק2026המכהג'יי.די ביירןAnimalsמילו ברדפורדסרט של נטפליקס

 טלוויזיה 
+שנהסדרהתפקידהערות1984The Voyage of the Mimiקלמנט טיילר גרנוויל6 פרקים1986ABC Afterschool Specialדני קולמןפרק: "Wanted: The Perfect Guy"1987Hands of a Strangerבילי הרןסרט טלוויזיה של NBC1988The Second Voyage of the Mimiקלמנט טיילר גרנווילתפקיד ראשי; 12 פרקים1991Daddyבנג'מין "בן" ווטסוןסרט טלוויזיה של NBC1993The Torkelsonsקווין ג'ונסוןפרק: "Is That All There Is?"Against the Grainג'ו ווילי קלמונסתפקיד ראשי; 8 פרקים1994Lifestories: Families in Crisisאהרון הנריפרק: "A Body to Die For: The Aaron Henry Story"2001–2005; 2015פרויקט גרינלייטסדרה תיעודית בת 4 עונות ברשת HBO; מפיק בפועל2002Push, Nevadaסדרת טלוויזיה ברשת ABC; יוצר, תסריטאי ומפיק בפועל2009תרגיעלקוחפרק: "Officer Krupke"2010Reporterסרט תיעודי של HBO; מפיק בפועל2015The Leisure Classסרט טלוויזיה של HBO; מפיק בפועל2016The Runnerתוכנית מציאות; מפיק בפועל2016–2017הון שלטוןסדרת טלוויזיה ברשת Syfy; מפיק בפועל2019–הווההעיר על הגבעהסדרת טלוויזיה ברשת שואוטיים; מפיק בפועל

 קישורים חיצוניים 











הערות שוליים

קטגוריה:אמריקאים ילידי קליפורניה
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:במאי קולנוע אמריקאים
קטגוריה:זוכי אוסקר: התסריט המקורי הטוב
קטגוריה:זוכי פרס גלובוס הזהב - התסריט הטוב
קטגוריה:זוכי פרס גלובוס הזהב: במאים
קטגוריה:זוכי פרס באפט"א לבמאי הטוב ביותר
קטגוריה:זוכי פרס פטל הזהב: שחקנים
קטגוריה:זוכי גביע וולפי
קטגוריה:זוכי פרס בחירת הנוער
קטגוריה:בוגרי אוניברסיטת ורמונט
קטגוריה:קליפורניה: שחקנים
קטגוריה:זוכי פרס סאטורן לשחקן משנה בקולנוע
קטגוריה:אמריקאים שנולדו ב-1972